McMahon skåret ofte, fra sin midtbane-posisjon, og Liverpool FC spilte noe av sin beste fotball og suste frem til seriemesterskap i 1988. Han skåret spektakulære mål, bl.a mot Manchester United og Everton FC. Da Liverpool kom til FA-cupfinalen, var McMahon en av to spillere (sammen med John Aldridge) som var med på den offisielle Liverpool-sangen, som forøvrig var skrevet og laget av lagkamerat Craig Johnston. Liverpool FC tapte overraskende finalen mot Wimbledon.